בשנת 1996, מאמן מונקו ז'אן טיגנה, שם לב לכישוריו של פרשו וקנה את החלוץ, אף על פי שהוא שיחק את עונתו הראשונה בקבוצת המחליפים (ביחד עם דויד טרזגה) ועונה אחת לאחר מכן נשלח להשאלה באז'אקסיו. בעונת 2000–1999, הוא עזר למונקו לזכות באליפות צרפת. כמו כן, הוא עזר לקבוצתו להגיע לגמר ליגת האלופות בשנת 2004. אחד מרגעיו הגדולים במסגרת ליגת האלופות היה כיבוש ארבעת השערים בניצחון 3–8 על דפורטיבו לה קורוניה (משחק ששוחק ביום הולדתו); ניצחון שהיה התוצאה הגדולה ביותר בתולדות המפעל. באותו הערב, הוא הצטרף למרקו ואן באסטן וסימונה אינזאגי ככובש השערים הרב ביותר למשחק בודד; הישג זה נשבר על ידי ליונל מסי ולואיס אדריאנו.